আমাৰ জীৱনৰ এক অবিচ্ছেদ্য অংগ হ'ল ক্ৰীড়া। কিছুমান মানুহে সুস্থ সবল হৈ থকাৰ বাবেও নিজৰ দৈনন্দিন কাম-কাজৰ তালিকাত ক্ৰীড়াক অন্তৰ্ভুক্ত কৰে। আনহাতে বহুতে আকৌ ফুটবল আৰু বাস্কেটবলক নিজৰ চখ হিচাপে গণ্য কৰে। প্ৰায়ে এনে লোক কোনো বিশেষ খেলুৱৈৰ অনুৰাগীও হয়। সেয়েহে বহুসময়ত তেওঁলোকে সেই নিৰ্দিষ্ট খেলুৱৈ সকলৰ খেলা সামগ্ৰী কিনিবৰ বাবে হাজাৰ হাজাৰ টকা খৰচ কৰে।
'লাইফষ্টাইল নামা' নামে এটি সংবাদ মাধ্যমৰ এক প্ৰতিবেদন অনুসৰি আজি এনে ৫যোৰ মূল্যবান জোতাৰ বিষয়ে জনাব খুজিছোঁ । কাৰণ এই জোতা কেইযোৰ কেইগৰাকীমান বিশ্ববিখ্যাত খেলুৱৈ বা চেলিব্ৰিটিয়ে পিন্ধা ।
বিশ্বৰ আটাইতকৈ দামী এই স্নিকাৰ যোৰ হৈছে 'চলিড গ'ল্ড অৱ' এক্স এয়াৰ জৰ্ডান', যাৰ মূল্য ২০ লাখ ডলাৰ। ভাৰতীয় মুদ্ৰাত এই মূল্য ১৪.৮৬ কোটি টকা। ২০১৬ চনত অন্যতম জনপ্ৰিয় ৰেপাৰ ড্ৰেকৰ বাবে নিৰ্মাণ কৰা হৈছিল এই জোতা। উল্লেখযোগ্য যে এই জোতা নিৰ্মাণত প্ৰয়োগ কৰা হৈছে ২৪ কেৰেট সোণ।
যুৱ আমেৰিকান ব্ৰেণ্ড বুচেমি ১০০মিমি ডাইমণ্ড নামৰ এই স্নিকাৰ যোৰ সোণ আৰু হীৰাৰে তৈয়াৰী। এই মডেলটো ২০১৬ চনত মুকলি কৰা হৈছিল যাৰ মূল্য আছিল ১৩২,০০০ ডলাৰ (৯.৮১ কোটি টকা)। ইয়াক কেৱল বগা আৰু ক্লাছিক ৰঙা-বাদামী ৰঙেৰে তৈয়াৰ কৰা হৈছে । ইয়াৰ প্ৰকৃত আকৰ্ষণ হৈছে ১৮ কেৰেট সোণৰ ব্যৱহাৰ।
এয়াৰ জৰ্ডান ১২ (ফ্লু গেম) স্নিকাৰৰ মূল্য ১০৪,০০০ ডলাৰ (৭.৭৩ কোটি টকা)। এই জোতাযোৰৰ আছে এক নিজস্ব ইতিহাস । ১৯৯৬/৯৭ চনত এনবিএ ফাইনেলত ইউটা জাজৰ বিৰুদ্ধে মাইকেল জৰ্ডানে এই জোতাযোৰ পিন্ধিছিল। খেলৰ অন্তত খেলুৱৈগৰাকীয়ে স্নিকাৰযোৰত চহী কৰি এজন অনুৰাগীক দিয়াৰ পিছত এই স্নিকাৰ নিলামত বিক্ৰী কৰা হয়।
এই মডেলটো ২০১৬ চনত মাইকেল জৰ্ডান আৰু অ'ভিঅ' ৰেপাৰ ড্ৰেকৰ সহযোগত নিৰ্মাণ কৰা হৈছিল। যাৰ মূল্য ১ লাখ ডলাৰ (৭.৪৩ কোটি টকা)। মুক্তিৰ পিছত এই জোতাযোৰ বহু ক্ৰীড়া তাৰকা, ৰেপাৰ আৰু অন্যান্য চেলিব্ৰিটিসকলৰ ষ্টেটাছ আইটেম হৈ পৰে। জোতাযোৰৰ ড্ৰেক ভেৰিয়েন্টটো বগা আৰু সোণালী ৰঙেৰে ডিজাইন কৰা হৈছে। জাপানৰ পতাকাত সূৰ্য্যৰ ৰশ্মিৰ ছবিৰ পৰাই ইয়াৰ ডিজাইনৰ ধাৰণা আহিছিল বুলি জানিব পৰা যায় ।
পোলেণ্ডৰ বিৰুদ্ধে গ'ল কৰি বিশ্বকাপত নতুন অভিলেখ ৰচিলে ফৰাচী ফুটবলাৰ অলিভিয়াৰ জিৰ'ডে, কাৰ গ'লৰ সংখ্যা অতিক্ৰম কৰিলে ফুটবলাৰজনে ?
পুৰুষ বিশ্বকাপত প্ৰথমবাৰৰ বাবে মেচ পৰিচালনা কৰিব মহিলা ৰেফাৰীয়ে, কাটাৰত ইতিহাস ৰচনা কৰা কোন এইগৰাকী মহিলা ??
গ্ৰুপ পর্যায়ৰ মেচত সমান পইণ্ট-গ'ল হ'লে কিদৰে পৰৱর্তী পর্যায়লৈ বাচনি কৰা হয় দল , জানো আহক ফিফাৰ নিয়ম !!
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
সন্তানৰ মাচুল আদায় দিবলৈ শাক-পাচলিৰ ব্যৱসায়ীৰ বাবে ধন ধাৰলৈ লৈছিল প্ৰখ্যাত সংগীতশিল্পী মুকেশে, কিদৰে তেওঁ যুঁজিছিল দাৰিদ্ৰ্যৰে ?
